proxectonos/corpus_dominio_legal_administrativo_tmp huggingface dataset:
DECRETO 245/2004, do 21 de outubro, polo que se nomea director xeral de Promoción do Emprego a Andrés Castro Bande.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 22/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e un de outubro de dous mil catro,
DISPOÑO:
Nomear a Andrés Castro Bande director xeral de Promoción do Emprego da Consellería de Asuntos Sociais, Emprego e Relacións Laborais.
Santiago de Compostela, vinte e un de outubro de dous mil catro.
Manuel Fraga Iribarne
Presidente
Belén Prado Sanjurjo
Conselleira de Asuntos Sociais, Emprego e Relacións Laborais
DECRETO 244/2004, do 21 de outubro, polo que se dispón que cese Manuel González Torres como director xeral de Promoción do Emprego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 22/10/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e un de outubro de dous mil catro,
DISPOÑO:
Que cese, Manuel González Torres, como director xeral de Promoción do Emprego da Consellería de Asuntos Sociais, Emprego e Relacións Laborais, agradecéndolle os servizos prestados.
Santiago de Compostela, vinte e un de outubro de dous mil catro.
Manuel Fraga Iribarne
Presidente
Belén Prado Sanjurjo
Conselleira de Asuntos Sociais, Emprego e Relacións Laborais
RESOLUCIÓN do 20 de outubro de 2004 pola que se fai pública a ampliación do límite de crédito dispoñible para o ano 2004 do Programa de empresas en crise. Axudas de reestruturación. Subvención a fondo perdido.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/10/2004

As bases reguladoras das axudas do Instituto Galego de Promoción Económica publicadas mediante resolución da directora xeral do Igape do 13 de xullo de 2001 (DOG nº 142, do 23 de xullo), para o programa de salvamento e reestruturación de empresas en crise establece que se publicará a reserva de crédito dispoñible con cargo a estas para cada exercicio económico.
Con data do 23 de decembro de 2003 o Parlamento de Galicia aprobou os Presupostos xerais da Comunidade Autónoma de Galicia para o ano 2004, publicados mediante Lei 8/2003 (DOG nº 251, do 29 de decembro de 2003).
Polo que antecede,
RESOLVO:
Facer público, de acordo co importe que se relaciona a continuación, a ampliación do límite de crédito dispoñible para o ano 2004 do Programa de empresas en crise. Axudas de reestruturación. Subvención a fondo perdido, quedando co límite seguinte:
Partida orzamentaria: 02.01-13/02/01.
Finalidade: Programa de empresas en crise. Axudas de reestruturación. Subvención a fondo perdido.
Límite de crédito 2004 A: 452.000.
Santiago de Compostela, 20 de outubro de 2004.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 20 de outubro de 2004 pola que se fai pública a ampliación da reserva de crédito dispoñible para a concesión de axudas no ano 2004, ao abeiro das bases reguladoras do Instituto Galego de Promoción Económica previstas no convenio de financiamento entre a Xunta de Galicia e as entidades financeiras do Fondo de Desenvolvemento Inesga para o financiamento de proxectos de investimento empresarial de especial interese para Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/10/2004

As bases reguladoras das axudas do Igape previstas no convenio de financiamento, subscrito o 29 de maio de 2000, entre a Xunta de Galicia e as entidades financeiras do Fondo de Desenvolvemento Inesga para o financiamento de proxectos de investimento empresarial de especial interese para Galicia (DOG nº 222, do 16 de novembro), prevé na
súa cláusula 11ª a publicación anual, no Diario Oficial de Galicia, da reserva de crédito dispoñible para a concesión das axudas, así como as partidas orzamentarias asignadas ao seu financiamento.
Con data do 23 de decembro de 2003 o Parlamento de Galicia aprobou os orzamentos xerais da Comunidade Autónoma de Galicia para o ano 2004, publicados mediante Lei 8/2003 (DOG nº 251, do 29 de decembro).
Polo que antecede,
RESOLVO:
Único.-Facer pública a ampliación da reserva de crédito dispoñible para a concesión de axudas no ano 2004, ao abeiro das bases reguladoras do Igape previstas no convenio de financiamento entre a Xunta de Galicia e as entidades financeiras do Fondo de Desenvolvemento Inesga, para o financiamento de proxectos de investimento empresarial de especial interese para Galicia, que queda establecida en 587.000 euros que se financiarán con cargo á partida 02.01 01/01/09 dos seus orzamentos.
Santiago de Compostela, 20 de outubro de 2004.
Margarita Rodríguez Rama
Directora xeral do Instituto Galego
de Promoción Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 20 de outubro de 2004 pola que se nomean novos membros do Consello Galego de Relacións Laborais, en representación do S.N. de CC.OO de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 29/10/2004

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán aos seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, o S.N. de CC.OO de Galicia acordou a substitución dos seus membros suplentes, da súa representación no consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estrutura orgánica da Consellería de Asuntos Sociais, Emprego e Relacións Laborais sinala que «a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais».
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo primeiro.-Nomear membros suplentes do Pleno do Consello Galego de Relacións Laborais, en representación do S.N. de CC.OO de Galicia, a Victoria Quivén Puente, en substitución de Teresa Pérez Pardo, e a Nicolás Pato Pérez, en substitución de Juan Carlos Rodríguez Gesto.
Santiago de Compostela, 20 de outubro de 2004.
Belén Prado Sanjurjo
Conselleira de Asuntos Sociais, Emprego e
Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 28 de setembro de 2004 pola que se aproba o deslindamento parcial dos montes veciñais en man común das parroquias de Combarro e San Xoán, pertencentes ás comunidades do mesmo nome do concello de Poio (Pontevedra).
CONSELLERÍA DE MEDIO AMBIENTE — III. OUTRAS DISPOSICIÓNS — 29/10/2004

Advertido erro na Orde do 28 de setembro de 2004, publicada no DOG número 196, do xoves 7 de outubro de 2004, é necesario facer a seguinte corrección:
Na páxina nº 13.775, no primeiro parágrafo, onde di: «en dirección SL ata alcanzar o k e en dirección L ata os piquetes nº 1 e o nº 7», debe dicir: «en dirección SL ata alcanzar o k e en dirección L ata os piquetes l (ele) e o nº 7».
ORDE do 21 de outubro de 2004 pola que se conceden os premios para o fomento da recollida de pilas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 29/10/2004

Por Orde do 18 de decembro de 2003 (publicada no DOG nº 2, do 5 de xaneiro) foron convocados os premios para o fomento da recollida de pilas usadas en Galicia.
No artigo 6 da citada orde prevese que para a concesión dos premios se calculará a taxa de quilos recollidos por alumno matriculado, nas distintas categorías, segundo a seguinte fórmula: total de quilos recollidos por colexio/ total de alumnos matriculados no colexio.
Os premios concederanse aos colexios que acrediten unha maior taxa de recollida de pilas usadas, e por categorías.
Por tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en relación cos artigos 27.30ª e 30 do Estatuto de autonomía de Galicia e o Decreto 106/2004, do 4 de xuño, polo que se establece a estrutura orgánica da Consellería de Medio Ambiente
RESOLVO:
Artigo 1º
De acordo co disposto na Orde do 18 de decembro de 2003, concédense os premios aos colexios que se relacionan no anexo desta orde.
Artigo 2º
A presente orde entrará en vigor o día seguinte ao da súa publicación no Diario Oficial de Galicia e será comunicada persoalmente aos premiados.
Santiago de Compostela, 21 de outubro de 2004.
José Manuel Barreiro Fernández
Conselleiro de Medio Ambiente
ANEXO
Categoría A. Centros educativos cun número de alumnos matriculados no curso 2003-2004 inferior a 50.
1º premio
3.000 euros
EEI de Baiuca
Catoira
2º premio
2.500 euros
San Xerome Emiliani
A Guarda
3º premio
2.000 euros
Aspanaes
As Pontes de García Rodríguez
Categoría B. Centros educativos cun número de alumnos matriculados no curso 2003-2004 entre 50 e 300.
1º premio
3.000 euros
CEIP de Nadela
Lugo
2º premio
2.500 euros
CEIP Celso Currás
Trabada
3º premio
2.000 euros
CEIP A Sangriña
A Guarda
4º premio
1.500 euros
CEIP Santo Estevo de Parga
Guitiriz
5º premio
1.000 euros
CEIP O Ramo
Fene
6º premio
500 euros
CEIP Manuel Vidal Portela
Pontevedra
Categoría C. Centros educativos cun número de alumnos matriculados no curso 2003-2004 superior a 300.
1º premio
3.000 euros
Colexio La Inmaculada
Ponteareas
2º premio
2.500 euros
CEIP O Piñeiriño
Vilagarcía de Arousa
3º premio
2.000 euros
CEIP Escultor Acuña
Vigo
4º premio
1.500 euros
CEIP Seis do Nadal
Vigo
5º premio
1.000 euros
Colexio Divina Pastora - MM Franciscanas
Ourense
6º premio
500 euros
IES A Sangriña
A Guarda
ORDE do 19 de outubro de 2004 pola que se autoriza o cambio de titularidade do centro privado Manuela Rial Mouzo de Cee (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/10/2004

Examinado o expediente que presenta o centro privado Manuela Rial Mouzo de Cee (A Coruña), código 15003200, no que solicita o cambio de titularidade.
Resultando que mediante escritura pública notarial se acredita que a titularidade do centro privado Manuela Rial Mouzo de Cee corresponde a Colegio Rial Mouzo, S.L. Unipersonal.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro (BOE do 24 de decembro), de calidade da educación; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de titularidade do centro privado Manuela Rial Mouzo de Cee (A Coruña) a favor de Colegio Rial Mouzo, S.L. Unipersonal, con todos os dereitos e obrigas contraídas polo cesionista Marcelo Catro-Rial Canosa, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ao réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 19 de outubro de 2004.
Celso Currás Fernández
Conselleiro de Educación e Ordenación
Universitaria
ORDE do 21 de outubro de 2004 pola que se declara de interese galego a Fundación Avión e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/10/2004

Con data do 19 de outubro de 2004 publicouse, no Diario Oficial de Galicia, a orde da Consellería
da Presidencia, Relacións Institucionais e Administración Pública do 8 de outubro de 2004, pola que se clasifica como mixta a Fundación Avión, adscribíndoa á Consellería da Presidencia, Relacións Institucionais e Administración Pública, que terá que exercer plenamente o protectorado sobre ela.
A Fundación Avión foi constituída en escritura pública outorgada en Ribadavia (Ourense) o día trinta de agosto de dous mil catro, perante o notario Javier Elbo Ferrant co número de protocolo oitocentos setenta, polo Concello de Avión, actuando no seu nome e representación o seu alcalde, Francisco Gil Zamora, autorizado para este acto por acordo do Pleno do Concello de Avión, en sesión ordinaria celebrada o día dezanove de agosto de dous mil catro, segundo consta en certificación expedida polo secretario do concello, Alejandro de Diego Gómez.
O obxecto da fundación, segundo establece o artigo seis dos estatutos, é o desenvolvemento cultural e social de Avión, no seu máis amplo sentido, e especialmente a promoción e fomento de todo o relacionado coas seguintes materias: xuventude, ocio, deportes, cultura, educación, primeira infancia, promoción de novas tecnoloxías, promoción da igualdade a favor das mulleres, promoción do voluntariado, ambiente, e en xeral calquera outro obxectivo ou meta que se puidese marcar e que teña como base materias relacionadas co desenvolvemento cultural, social e de ocio, no seu máis amplo sentido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Avión ao cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordenar a inscrición da Fundación Avión no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Resolución do 24 de setembro de 2004 pola que se ordena a publicación do acordo do Consello da Xunta de Galicia do 23 de setembro de 2004, polo que se aproba a nova relación de postos de traballo da Consellería de Innovación, Industria e Comercio e do organismo autónomo Instituto Galego de Consumo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 29/10/2004

Advertidos erros na Resolución do 24 de setembro de 2004, publicado no DOG nº 196, do xoves 7 de outubro de 2004, cómpre facer as oportunas correccións:
-Na páxina 13.759, onde di: «Resolución do 24 de setembro de 2004 pola que se aproba a nova relación de postos de traballo da Consellería de Innovación, Industria e Comercio e do organismo autónomo Instituto Galego de Consumo», debe dicir: «Resolución do 24 de setembro de 2004 pola que se ordena a publicación do Acordo do Consello da Xunta de Galicia do 23 de setembro de 2004, polo que se aproba a nova relación de postos de traballo da Consellería de Innovación, Industria e Comercio e do organismo autónomo Instituto Galego de Consumo».
-Na páxina 13.770, no Centro de Destino «DELEGACIÓN PROVINCIAL A CORUÑA» no posto «IC.C99.10.000.15001.084.-AUXILIAR DE LABORATORIO» na columna «Complemento singularidade», onde di: «878,52», debe dicir: «896,04».
ORDE do 6 de outubro de 2004 pola que se modifica a do 5 de agosto de 2004 (Diario Oficial de Galicia do 18 de agosto), pola que se aproban os concertos educativos cos centros docentes privados para as ensinanzas de educación infantil para o curso académico 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2004

Examinado o recurso de reposición presentado polo centro privado Casa del Niño, de Santiago de Compostela, contra a orde da Consellería de Educación e Ordenación Universitaria, do 5 de agosto de 2004 (DOG do 18 de agosto), pola que se lle denega o concerto educativo para 2 unidades de educación infantil.
Resultando que durante o curso 2003-2004, o antedito centro privado, tiña subvencionadas 2 unidades de educación infantil e se lle denega o concerto educativo por entregar a documentación fóra de prazo.
Vistos a Lei 30/1992, do 26 de novembro, do procedemento administrativo común, e a Orde do 31 de maio de 2004, pola que se regula o réxime de concertos educativos para as ensinanzas de educación infantil en centros docentes privados.
Considerando que o dito centro acredita documentalmente que fixo a súa solicitude dentro do prazo establecido.
Polo anteriormente exposto, esta consellería
DISPÓN:
Estimar o recurso de reposición presentado polo centro privado Casa del Niño, de Santiago de Compostela e, como consecuencia, aprobar, con efectos económico-administrativos do 1 de setembro de
2004, o concerto educativo para dúas (2) unidades de educación infantil.
Contra esta orde, que esgota a vía administrativa, cabe recurso contencioso-administrativo no prazo de dous meses, a partir do día seguinte ao da súa publicación no Diario Oficial de Galicia, perante a Sala do Contencioso-Administrativo do Tribunal Superior de Xustiza de Galicia, consonte os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de outubro de 2004.
Celso Currás Fernández
Conselleiro de Educación e Ordenación
Universitaria
RESOLUCIÓN do 15 de outubro de 2004 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/10/2004

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións e á situación de tesourería e movementos por operacións orzamentarias e extraorzamentarias correspondentes ao segundo trimestre de 2004, que figuran como anexo a esta resolución.
Santiago de Compostela, 15 de outubro de 2004.
José Antonio Orza Fernández
Conselleiro de Economía e Facenda
RESOLUCIÓN do 7 de outubro de 2004 pola que se convocan unhas xornadas sobre violencia de xénero.
ACADEMIA GALEGA DE SEGURIDADE — III. OUTRAS DISPOSICIÓNS — 25/10/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre violencia de xénero, que deberán desenvolverse conforme as seguintes bases:
Obxectivos.
-Coñecer a normativa xurídico-penal e procesual para os delitos e faltas deste tipo.
-Saber cáles son os recursos asistenciais, legais e institucionais que se poden utilizar, e os procedementos que a seguir segundo a casuística de que se trate.
-Dominar a operativa profesional nos casos de malos tratos ás mulleres.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de novembro, ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 9 e 10 de novembro. O día 9 desenvolveranse en xornada de mañá (9.30 a 14.00 h) e tarde (16.00 a 19.00 h); e o día 10 só en xornada de mañá (9.30 a 14.00 h).
Relación de admitidos.
A relación de admitidos publicarase o 5 de novembro no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
As xornadas desenvolveranse na sede da Academia Galega de Seguridade.
Certificado de asistencia.
Ao remate das xornadas entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 7 de outubro de 2004.
Juan José Fariñas-Ferro Rodríguez
Director xeral da Academia Galega de Seguridade
ORDE do 30 de setembro de 2004 pola que se autoriza o cambio de denominación do CEIP número 2 de Vilaxoán (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/10/2004

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro de 1996), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 30 de setembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vilagarcía de Arousa.
Localidade: Vilaxoán.
Código do centro: 36012742.
Denominación: Colexio de Educación Infantil e Primaria nº 2 de Vilaxoán.
Nova denominación: Colexio de Educación Infantil e Primaria de Vilaxoán.
DECRETO 246/2004, do 14 de outubro, polo que se crea o Conservatorio Elemental de Música de Cambados (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/10/2004

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 454/2003, do 26 de decembro (Diario Oficial de Galicia do 19 de xaneiro de 2004), a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
Realizadas polo Concello de Cambados as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), solicita a creación do conservatorio elemental de música para impartir as ensinanzas de grao elemental que establece a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Cumpridos todos os trámites regulamentarios, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día catorce de outubro de dous mil catro,
DISPOÑO:
Artigo 1º
Créase o conservatorio elemental de música de titularidade do Concello de Cambados (Pontevedra) para impartir as ensinanzas correspondentes ao grao elemental.
Artigo 2º
Neste conservatorio impartiranse as ensinanzas de grao elemental de música reguladas pola Lei orgánica 1/1990, do 3 de outubro, de ordenación xeral do sistema educativo, e polo Decreto 253/1993, do 29 de xullo, polo que se establece o currículo do grao elemental das ensinanzas de música e o acceso ao dito grao, modificado e ampliado polo Decreto 179/2003, do 27 de febreiro.
Disposición derradeira
Única.-Facúltase o conselleiro de Educación e Ordenación Universitaria para ditar as medidas necesarias para o desenvolvemento deste decreto.
Santiago de Compostela, catorce de outubro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
ORDE do 21 de outubro de 2004 pola que se dispón o cesamento de vogais do Consello de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 28/10/2004

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración polo que, vistas as peticións e propostas de modificación realizadas ao abeiro do disposto no artigo 40, número 2º, da Lei 27/1992, polo presidente do ente público Portos do Estado, e, en canto órgano competente,
DISPOÑO:
O cesamento dos seguintes vogais do consello de administración das autoridades portuarias e en representación das Administración xeral do Estado, agradecéndolles os servizos prestados:
Autoridade portuaria de San Cibrao-Ferrol e a súa ría:
-Eulogio Rodríguez Trespalacios.
-Juan Ignacio Grau Albert, en representación de Portos do Estado.
Autoridade portuaria da Coruña:
-Carlos Gil de las Heras, en representación de Portos do Estado.
-Fernando García Agudín.
Autoridade portuaria de Vilagarcía de Arousa e a súa ría:
-Ignacio Rodríguez Sánchez-Arévalo, en representación de Portos do Estado.
Autoridade portuaria de Marín e ría de Pontevedra:
-Álvaro Rodríguez Dapena, en representación de Portos do Estado.
Autoridade portuaria de Vigo e a súa ría:
-Pablo Egerique Martínez.
Santiago de Compostela, 21 de outubro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 21 de outubro de 2004 pola que se dispón o nomeamento de vogais do Consello de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría, Marín e ría de Pontevedra e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 28/10/2004

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro do disposto no artigo 40, número 2º, da Lei 27/1992, polo presidente do ente público Puertos del Estado, e, en canto órgano competente,
DISPOÑO:
O nomeamento dos seguintes vogais do consello de administración das autoridades portuarias e en representación das Administración xeral do Estado, que a seguir se relacionan:
Autoridade portuaria de San Cibrao-Ferrol e a súa ría:
-Tomás Bolívar Piñeiro.
-Carlos Gil de las Heras, en representación de Portos do Estado.
Autoridade portuaria da Coruña:
-Julián Maganto López, en representación de Portos do Estado.
-Consuelo Castro Rey.
Autoridade portuaria de Vilagarcía de Arousa e a súa ría:
-María Jesús Calvo Andrés, en representación de Portos do Estado.
Autoridade portuaria de Marín e ría de Pontevedra:
-José Llorca Ortega, en representación de Portos do Estado.
Autoridade portuaria de Vigo e a súa ría:
-Francisco López Peña.
Santiago de Compostela, 21 de outubro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 7 de setembro de 2004 pola que se autoriza a posta en funcionamento do Conservatorio Profesional de Música de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/2004

Para satisfacer a crecente demanda das ensinanzas de música creouse o Conservatorio Profesional de Música de Santiago de Compostela por Decreto 184/2004, do 22 de xullo (DOG do 5 de agosto).
En consecuencia, esta consellería, de conformidade co establecido no artigo 1 do Decreto 454/2003, do 26 de decembro (DOG do 19 de xaneiro de 2004), en aplicación do disposto no artigo 2 do decreto de creación e por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do Conservatorio Profesional de Música de Santiago de
Compostela, segundo os datos que figuran no anexo á presente orde.
Segundo.-Este centro impartirá as ensinanzas dos graos elemental e medio de música previstas no artigo 39.1º da Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Terceiro.-Autorízanse as direccións xerais de Centros e Ordenación Educativa, de Formación Profesional e Ensinanzas Especiais e de Persoal para adoptar as medidas necesarias para a execución do disposto nesta orde.
Santiago de Compostela, 7 de setembro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: r) Monte dos Postes, s/n.
Denominación: Conservatorio Profesional de Música de Santiago de Compostela.
Código centro: 15032418.
Ensinanzas autorizadas: grao elemental e grao medio de música.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 235/2004, do 23 de setembro, polo que se autoriza o cambio de denominación da Escola Superior da Mariña Civil, da Universidade da Coruña, que pasará a denominarse Escola Técnica Superior de Náutica e Máquinas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/2004

A Lei orgánica 6/2001, do 21 de decembro, de universidades establece no seu artigo 8.2º que a creación, modificación e supresión de facultades, escolas técnicas ou politécnicas superiores e escolas universitarias ou escolas universitarias politécnicas, así como a implantación e supresión de ensinanzas conducentes á obtención de títulos universitarios de carácter oficial e validez en todo o territorio nacional, serán acordadas pola comunidade autónoma, ben por proposta do Consello Social ou ben por propia iniciativa co acordo do referido consello, en todo caso logo de informe do Consello de Goberno da Universidade.
Pola súa banda, a Lei 2/2003, do 22 de maio, do Consello Galego de Universidades, establece no seu artigo 5 f) que lle corresponde ao Consello Galego de Universidades emitir informe sobre as propostas de creación, modificación ou supresión de facultades, escolas técnicas ou politécnicas superiores e escolas universitarias ou escolas universitarias politécnicas.
A Universidade da Coruña, en uso das súas competencias, presentou expediente para o cambio da denominación da Escola Superior da Mariña Civil polo de Escola Técnica Superior de Náutica e Máquinas. Xustifícase o dito cambio de denominación pola necesidade de unificación da denominación de todos os centros universitarios de ensinanza náutica superior, que están levando a cabo as distintas universidades.
Por todo isto, de conformidade co disposto no citado artigo 8.2º da Lei 6/2001, por instancia do Consello Social da Universidade, co informe do Consello de Goberno da Universidade da Coruña e do Consello Galego de Universidades, por proposta do conselleiro de Educación e Ordenación Universitaria, e logo de deliberación do Consello da Xunta de Galicia na súa reunión do día vinte e tres de setembro de dous mil catro,
DISPOÑO:
Artigo único.
1. Autorízase o cambio de denominación da Escola Superior da Mariña Civil da Universidade da Coruña, integrada na Universidade da Coruña polo Decreto 8/1990, do 31 de xullo, que pasará a denominarse Escola Técnica Superior de Náutica e Máquinas.
2. Na Escola Técnica Superior de Náutica e Máquinas impartiranse os estudos conducentes aos títulos de licenciado en máquinas navais (2º ciclo), licenciado en náutica e transporte marítimo (2º ciclo), diplomado en máquinas navais e diplomado en navegación marítima.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento do presente decreto.
Segunda.-O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e tres de setembro de dous mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 2 de setembro de 2004 pola que se declara a alienabilidade de varios bens inmobles procedentes do patrimonio das extintas cámaras agrarias locais de Miño e Lobeira.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/10/2004

Polo Decreto 185/2004, do 22 de xullo (DOG nº 153, do 9 de agosto), desafectáronse varios inmobles que integraban o patrimonio das extintas cámaras agrarias locais de Miño e Lobeira.
Unha vez obtida a inscrición nos correspondentes rexistros da propiedade dos ditos bens inmobles a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico destes bens patrimoniais.
En virtude do anteriormente exposto, tendo en conta a proposta da Secretaría Xeral e do Patrimonio e logo do informe da Consellería de Agricultura, Gandería e Montes, hoxe Consellería de Política Agroalimentaria e Desenvolvemento Rural,
DISPOÑO:
Artigo único.
Declárase a alleabilidade dos bens inmobles que se describen a continuación:
1. Soar no sitio de Regueiro, hoxe rúa Regueira nº 2b, parroquia e municipio de Miño, de 19,2 m de longo, por 9,9 m de largo, que fan un total de 190,08 m. Estrema: norte, estrada; sur, camiño de carro de Miño á Feira de Tres; leste, herdeiros de Manuel López Blanco; e oeste, máis de Celso Otero Díaz.
Inscrito no Rexistro da Propiedade de Pontedeume no tomo 735, libro 102, folio 156, predio nº 5.559, inscrición 3ª.
2. Edificio de planta baixa de 171 m, construído sobre un soar de 240 m de superficie, no sitio de Toural da Feira, hoxe rúa do Toural, nº 1, nas proxi
midades da casa de Delfín Díaz Fernández e irmáns. Estrema polo norte, sur, leste e oeste, con masa sobrante da vía pública.
Inscrito no Rexistro da Propiedade de Bande no tomo 304, libro 33, folio 84, predio nº 5.635, inscrición 1ª.
Santiago de Compostela, 2 de setembro de 2004.
José Antonio Orza Fernández
Conselleiro de Economía e Facenda
ORDE do 29 de setembro de 2004 pola que se modifica a Orde do 27 de xullo de 2000, sobre o desenvolvemento da xestión orzamentaria e contabilización dos ingresos procedentes de transferencias correntes e de capital.
CONSELLERÍA DE ECONOMÍA E FACENDA — I. DISPOSICIÓNS XERAIS — 01/10/2004

Determinadas sociedades públicas autonómicas desenvolven a súa actividade a través de programacións cun período de realización que se difire varios exercicios económicos. Unha adecuada xestión orzamentaria dos recursos asignados a tales programas exixe que o recoñecemento dos dereitos en favor das sociedades públicas estea en consonancia co nivel de compromisos adquiridos, máis que co de execución do gasto.
Por todo o anterior,
DISPOÑO:
Artigo único.
Engádese unha disposición adicional terceira na Orde do 27 de xullo de 2000 sobre o desenvolvemento da xestión orzamentaria e contabilización dos ingresos procedentes de transferencias correntes e de capital, coa seguinte redacción:
«Terceira.-O conselleiro de Economía e Facenda, logo de petición motivada, determinará, naquelas sociedades públicas en que, polas especiais características da actividade desenvolvida, o gasto executado sexa diferido a varios exercicios económicos, o momento do recoñecemento de dereitos en favor da sociedade e da obriga correspondente na consellería a que estea adscrita».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de setembro de 2004.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 241/2004, do 7 de outubro, polo que se dispón o nomeamento do secretario xeral do Consello Económico e Social de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 08/10/2004

En virtude do establecido no artigo 8, parágrafo 2º, da Lei 6/1995, do 28 de xuño, pola que se crea o Consello Económico e Social de Galicia, por proposta conxunta dos conselleiros de Economía e Facenda e de Asuntos Sociais, Emprego e Relacións Laborais e logo de consulta coas organizacións empresariais e sindicais representadas no consello,
DISPOÑO:
Artigo único.-Noméase secretario xeral do Consello Económico e Social de Galicia, a Eliseo Sastre Serrano.
Santiago de Compostela, sete de outubro de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 22 de setembro de 2004 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 01/10/2004

Dentro das actividades programadas para o ano 2004 en colaboración coa Deputación Provincial da Coruña, en virtude do convenio de formación asinado entre a Consellería de Xustiza, Interior e Administración Local e a Deputación Provincial da Coruña, anúnciase a celebración dun curso sobre transportes, que deberá desenvolverse conforme as seguintes bases:
Obxectivos.
Actualizar os membros dos corpos de policía local nos coñecementos e normativa necesarios que lles poidan ser útiles no desempeño posterior do seu labor profesional.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial da Coruña, será obxecto de publicación no Diario Oficial de Galicia e no BOP da Coruña.
Destinatarios.
O curso vai dirixido aos membros dos corpos de policía local da provincia da Coruña.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de outubro de 2004, ás 14.00 horas.
3. As instancias deberán enviarse á Deputación Provincial da Coruña-Servizo de Asistencia a Municipios (fax: 981 18 33 33, avenida Alférez Provisional, s/n, 15006 A Coruña; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 18 ao 22 de outubro de 2004.
O horario será das 16.30 ás 20.30 horas.
Contido.
Módulo I: ámbito e normativa de aplicación.
Módulo II: transporte de mercadorías perigosas.
Módulo III: aparello de control tacógrafo.
Módulo IV: prestación de servizos: transporte escolar, mercadorías perecedoiras, taxis, etc.
Módulo V: práctica de inspección e procedemento sancionador. Documentos de control.
Relación de admitidos.
A relación de admitidos farase pública o mesmo día 15 de outubro a partir das 14.00 horas, tanto pola Deputación Provincial da Coruña como pola Academia Galega de Seguridade. Os interesados poden coñecer e confirmar a súa asistencia chamando aos teléfonos 986 59 00 21 (AGS) ou 981 18 33 13 (Servizo de Asistencia a Municipios da Deputación Provincial da Coruña).
Lugar.
O curso desenvolverase no concello de Bergondo, nas aulas da Deputación Provincial do Pazo de Mariñán.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade como a Deputación Provincial da Coruña, se é o caso, poderán modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de setembro de 2004.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 24 de setembro de 2004 pola que se ordena a publicación do acordo do Consello da Xunta de Galicia do 23 de setembro de 2004 polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/10/2004

O incremento de tarefas no Servizo de Recursos Mariños da Delegación Territorial da Consellería de Pesca e Asuntos Marítimos da Coruña, así como a redistribución de funcións derivadas do Decreto 125/2002, do 4 de abril, polo que se establece a estrutura orgánica da dita consellería, fan necesario a modificación da súa actual relación de postos de traballo.
En consecuencia, por proposta da Consellería de Pesca e Asuntos Marítimos, consultadas as organizacións sindicais presentes na Mesa Xeral de Negociación da Comunidade Autónoma e a Comisión de
Persoal, o Consello da Xunta de Galicia na súa reunión do día vinte e tres de setembro de dous mil catro, adoptou o seguinte
ACORDO:
Primeiro.-Modificar a vixente relación de postos de traballo da Consellería de Pesca e Asuntos Marítimos, nos termos que se sinalan no anexo ao presente acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e tres de setembro de dous mil catro, relativo á aprobación da modificación da relación de postos de traballo da Consellería de Pesca e Asuntos Marítimos coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 24 de setembro de 2004.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 9 de setembro de 2004, da Dirección Xeral de Centros e Ordenación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2003-2004.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/10/2004

En virtude da autorización conferida pola disposición adicional primeira da Orde do 1 de xullo de 2004, pola que se convocan os premios extraordinarios de bacharelato correspondentes ao curso 2003-2004, e de conformidade co establecido no artigo 7 desa orde, esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición que é a que figura no anexo a esta resolución.
Santiago de Compostela, 9 de setembro de 2004.
Alberto González Armesto
Director xeral de Centros e Ordenación
Educativa
ANEXO
Tribunal
Presidente: Emilio Pérez Sánchez, inspector de Educación, por delegación do director xeral de Centros e Ordenación Educativa.
Vogais:
Pedro Álvarez Boo, catedrático de ensino secundario.
Fermín Álvarez Lata, inspector de Educación.
Arturo Fernández Novoa, catedrático de ensino secundario.
Constantino Freire Lamas, inspector de Educación.
María Cruz García Alonso, catedrática de ensino secundario.
Modesto Hermida García, inspector de Educación.
Agustín Hermida López, inspector de Educación.
Samuel Lago Fernández, inspector de Educación.
Pilar Miravalles González, inspectora de Educación.
José Ramón Pereiró Rodríguez, inspector de Educación.
Rodrigo Porral Mato, inspector de Educación.
Fernando del Pozo Andrés, inspector de Educación.
Faustino Salgado López, inspector de Educación.
María Florinda Sánchez Fernández, catedrática de ensino secundario.
María del Carmen Valderrama Currás, catedrática de ensino secundario.
Juan Carlos Varela Vázquez, inspector de Educación.
José Antonio Vázquez Quiroga, catedrático de ensino secundario.
Andrés Vilán Pérez, catedrático de ensino secundario.
CONSELLERÍA DE XUSTIZA, INTERIOR E ADMINISTRACIÓN
LOCAL